Document ID: 32006D0674

ΑΠΌΦΑΣΗ ΤΗΣ ΕΠΙΤΡΟΠΉΣ
της 6ης Οκτωβρίου 2006
για τροποποίηση των παραρτημάτων Ι και ΙΙ της απόφασης 2002/308/ΕΚ για την κατάρτιση καταλόγων εγκεκριμένων ζωνών και εγκεκριμένων ιχθυοτροφικών εκμεταλλεύσεων ως προς μία ή περισσότερες από τις νόσους της ιογενούς αιμορραγικής σηψαιμίας (ΙΑΣ) και της λοιμώδους αιματοποιητικής νέκρωσης (ΛΑΝ) οι οποίες προσβάλλουν τα ψάρια
[κοινοποιηθείσα υπό τον αριθμό Ε(2006) 4362]
(Κείμενο που παρουσιάζει ενδιαφέρον για τον ΕΟΧ)
(2006/674/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), και ιδίως τα άρθρα 5 και 6,
Εκτιμώντας τα ακόλουθα:
(1)
Με την απόφαση αριθ. 2002/308/ΕΚ της Επιτροπής (2) καταρτίζονται οι κατάλογοι εγκεκριμένων ζωνών και εγκεκριμένων ιχθυοτροφικών εκμεταλλεύσεων που βρίσκονται σε μη εγκεκριμένες ζώνες ως προς ορισμένες νόσους που προσβάλλουν τα ψάρια.
(2)
Η Δανία, η Γερμανία και η Ιταλία υπέβαλαν τα δικαιολογητικά για την υπαγωγή ορισμένων ιχθυοτροφικών εκμεταλλεύσεων που βρίσκονται στην επικράτειά τους στο καθεστώς των εγκεκριμένων ιχθυοτροφικών εκμεταλλεύσεων που βρίσκονται σε μη εγκεκριμένες ζώνες, ως προς την ιογενή αιμορραγική σηψαιμία (ΙΑΣ) και τη λοιμώδη αιματοποιητική νέκρωση (ΛΑΝ). Από το τεκμηριωτικό υλικό που υποβλήθηκε προκύπτει ότι οι εν λόγω ιχθυοτροφικές εκμεταλλεύσεις πληρούν τις απαιτήσεις του άρθρου 6 της οδηγίας 91/67/ΕΟΚ. Συνεπώς, οι εκμεταλλεύσεις αυτές μπορούν να υπαχθούν στο καθεστώς της εγκεκριμένης ιχθυοτροφικής εκμετάλλευσης σε μη εγκεκριμένη ζώνη και πρέπει να προστεθούν στον κατάλογο εγκεκριμένων ιχθυοτροφικών εκμεταλλεύσεων.
(3)
Η Ιταλία και το Ηνωμένο Βασίλειο κοινοποίησαν την παρουσία ΙΑΣ σε ζώνες οι οποίες προηγουμένως θεωρούνταν απαλλαγμένες από την εν λόγω νόσο. Ωστόσο, οι ζώνες παραμένουν απαλλαγμένες από την ΛΑΝ. Οι εν λόγω ζώνες πρέπει συνεπώς να μην εμφανίζονται πλέον στην απόφαση 2002/308/ΕΚ ως ζώνες απαλλαγμένες από τη ΙΑΣ.
(4)
Η Γερμανία και η Ιταλία κοινοποίησαν την παρουσία ΙΑΣ και ΛΑΝ αντίστοιχα σε ιχθυοτροφικές εκμεταλλεύσεις οι οποίες προηγουμένως θεωρούνταν απαλλαγμένες από τις εν λόγω νόσους. Οι εν λόγω εκμεταλλεύσεις πρέπει συνεπώς να μην εμφανίζονται πλέον στην απόφαση 2002/308/ΕΚ ως απαλλαγμένες από τις εν λόγω νόσους.
(5)
Η Γερμανία κοινοποίησε ότι μία εκμετάλλευση στο Schleswig-Holstein διέκοψε τη δραστηριότητά της. Η εν λόγω εκμετάλλευση πρέπει συνεπώς να μην εμφανίζεται πλέον στο παράρτημα ΙΙ της απόφασης 2002/308/ΕΚ.
(6)
Με την απόφαση 2003/634/ΕΚ της Επιτροπής εγκρίνονται και απαριθμούνται τα προγράμματα που υπέβαλαν τα κράτη μέλη (3) για την υπαγωγή στο καθεστώς της εγκεκριμένης ζώνης και της εγκεκριμένης ιχθυοτροφικής εκμετάλλευσης όσον αφορά τις ΙΑΣ και ΛΑΝ.
(7)
Η Κύπρος και η Ιταλία κοινοποίησαν ότι ορισμένα προγράμματα που εγκρίθηκαν με την απόφαση 2003/634/ΕΚ έχουν οριστικοποιηθεί. Από το τεκμηριωτικό υλικό που υποβλήθηκε από την Κύπρο προκύπτει ότι όλες οι ηπειρωτικές ζώνες στην επικράτειά της μπορούν να υπαχθούν στο καθεστώς των εγκεκριμένων ζωνών και πρέπει συνεπώς να προστεθούν στον κατάλογο των εγκεκριμένων ζωνών. Από το τεκμηριωτικό υλικό που υποβλήθηκε από την Ιταλία προκύπτει ότι μία εκμετάλλευση στην επικράτειά της μπορεί να υπαχθεί στο καθεστώς της εγκεκριμένης ιχθυοτροφικής εκμετάλλευσης που βρίσκεται σε μη εγκεκριμένη ζώνη και πρέπει να προστεθεί στον κατάλογο των εγκεκριμένων εκμεταλλεύσεων σε μη εγκεκριμένες ζώνες.
(8)
Η απόφαση 2002/308/ΕΚ θα πρέπει ως εκ τούτου να τροποποιηθεί ανάλογα.
(9)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2002/308/ΕΚ τροποποιείται ως εξής:
1)
Το παράρτημα I αντικαθίσταται από το κείμενο του παραρτήματος Ι της παρούσας απόφασης.
2)
Το παράρτημα ΙΙ αντικαθίσταται από το κείμενο του παραρτήματος ΙΙ της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 6 Οκτωβρίου 2006.

Labels: 0
18
6